[{"text_idx": "#000000", "text": "Galwad olaf am artistiaid record feinyl Selar2"}, {"text_idx": "#000001", "text": "Mae Y Selar yn paratoi i ryddhau ail record yn ein casgliad o recordiau feinyl aml-gyfrannog i aelodau Clwb Selar."}, {"text_idx": "#000004", "text": "Nawr, mae cyfle i artistiaid gynnig eu henwau a thraciau i gael eu cynnwys ar yr ail record yn y gyfres. Mae nifer o artistiaid eisoes wedi gwneud hynny, ac mae cyfle olaf i chi daflu\u2019ch enw i\u2019r het erbyn 30 Awst. Gallwch wneud hynny trwy ebostio yselar@live.co.uk"}, {"text_idx": "#000007", "text": "\u201cTeg dweud bod y rhan helaeth o gerddoriaeth yn cael ei ryddhau\u2019n ddigidol erbyn hyn, ond rydan ni\u2019n awyddus i greu darnau o gelf unigryw i bobl roi ar eu silff a\u2019u trysori. Yn ein barn ni hefyd, mae\u2019n drueni bod llawer o ganeuon gwych ddim yn cael cyfle i ymddangos ar ffurf caled record feinyl neu hyd yn oed CD. Felly y syniad ydy\u2019n bod ni\u2019n rhoi cyfle i ganeuon fyddai ddim yn ymddangos ar record fel arall, i gael eu cynnwys ar record feinyl hyfryd."}, {"text_idx": "#000008", "text": "\u201cFelly\u2019n hynny o beth, rydan ni am glywed gan artistiaid sydd a\u0302 chaneuon da, ond sydd a dim bwriad i\u2019w rhyddhau ar unrhyw fformat heblaw\u2019r llwyfannau digidol arferol.\u201d"}, {"text_idx": "#000009", "text": "10 o draciau fydd yn ymddangos ar y record a gyda chymaint o ddiddordeb yn y cyfle, mae\u2019n debygol y bydd aelodau Clwb Selar yn cael dweud ei dweud yngly\u0302n a\u0302 pha ganeuon ddylai gael eu cynnwys."}, {"text_idx": "#000010", "text": "Yn y cyfamser, os ydach chi\u2019n artist neu band sy\u2019n awyddus i gael eich ystyried yna cysylltwch nawr \u2013 yselar@live.co.uk"}]